รัฐบาลไทย-ข่าวทำเนียบรัฐบาล-รมว.วท. ตรวจเยี่ยม สสนก. พร้อมมอบนโยบายและข้อเสนอแนะความร่วมมือของ สสนก. กับหน่วยงานที่เกี่ยวข้อง
วันจันทร์ที่ 9 มกราคม 2560
รมว.วท. ตรวจเยี่ยม สสนก. พร้อมมอบนโยบายและข้อเสนอแนะความร่วมมือของ สสนก. กับหน่วยงานที่เกี่ยวข้อง
รมว.วท. ตรวจเยี่ยม สสนก. พร้อมมอบนโยบายและข้อเสนอแนะความร่วมมือของ สสนก. กับหน่วยงานที่เกี่ยวข้อง
5 มกราคม 2559 ณ สถาบันสารสนเทศทรัพยากรน้ําและการเกษตร (องค์การมหาชน) / ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี พร้อมด้วย รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี ตรวจเยี่ยม สถาบันสารสนเทศทรัพยากรน้ําและการเกษตร (องค์การมหาชน) หน่วยงานในสังกัดกระทรวงวิทยาศาสตร์และเทคโนโลยี โดยมี ดร.รอยล จิตรดอน ผู้อํานวยการสถาบันสารสนเทศทรัพยากรน้ําและการเกษตร และคณะผู้บริหาร ให้การต้อนรับ
ก่อนเริ่มการประชุม ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยีได้เดินชมศูนย์ปฏิบัติการร่วมเตรียมพร้อมรับมือหย่อมความกดอากาศต่ําเคลื่อนตัวเข้าปกคลุมภาคใต้ จากนั้น เข้าชมคอมพิวเตอร์แม่ข่ายชุดปฐมฤกษ์ ที่ทาง สสนก. ได้เก็บรวบรวมข้อมูลน้ํา และนําถวายในหลวงรัชกาลที่ 9 สําหรับทรงงานบนเว็บไซต์ weather 901 และดูการทํางานของเครื่อง High Performance Computing (HPC ) การคํานวนโดยใช้แบบจําลอง เพื่อพยากรณ์อากาศ พยากรณ์น้ําท่วม ซึ่งเป็นเครื่องที่มีประสิทธิภาพสูงและแม่นยํา
ดร.อรรชกา ศรีบุญเรือง กล่าวว่า สถาบันสารสนเทศทรัพยากรน้ําและการเกษตร (องค์การมหาชน) นับเป็นหน่วยงานในสังกัดกระทรวงวิทยาศาสตร์และเทคโนโลยีที่มีความสําคัญมาก เนื่องจากปัจจุบัน เกิดปํญหาภัยพิบัติต่างๆเกิดขึ้นได้ตลอดเวลา ไม่ว่าจะเป็น ภัยน้ําท่วม ภัยแล้ง ซึ่งล้วนแล้วแต่ส่งผลกระทบให้แก่ประชาชน การบริหารจัดการน้ําที่ดี จะช่วยแก้ไขปัญหาดังกล่าว จึงขอให้ดําเนินการต่อไปอย่างต่อเนื่อง และขอชื่นชมผู้บริหารและพนักงานทุกคนที่ได้ถวายงานรับใช้ใต้เบื้องพระยุคลบาท พระบาทสมเด็จพระเจ้าอยู่หัว รัชกาลที่ 9 ที่ท่านเล็งเห็นถึงปัญหาเกี่ยวกับการบริหารจัดการน้ําเพื่อให้ประชาชนมีความเป็นอยู่ที่ดีขึ้น
ดร.รอยล จิตรดอล ได้กล่าวสรุปรายงานภาพรวมขององค์การโดยมีหัวข้อนําเสนอ คือ 1.คลังข้อมูลน้ําและภูมิอากาศแห่งชาติ ในการเชื่อมโยงและแลกเเปลี่ยนข้อมูลจากหน่วยงานที่เกี่ยวข้อง ติดตาม เฝ้าระวังวิเคราะห์ และคาดการณ์สถานการณ์น้ํา รวมทั้งจัดการน้ําทั้งในภาวะปกติและภาวะวิกฤต ,2.ระบบโทรมาตรตรวจวัดสภาพอากาศและระดับน้ําอัตโนมัติ เป็นระบบที่ใช้ตรวจวัดและส่งข้อมูลระยะไกล ควบคุมการทํางานและส่งข้อมูลและอุปกรณ์จ่ายพลังงานและชุดป้องกันอุปกรณ์ ซึ่ง สสนก. มีสถานีโทรมาตรอัตโนมัติในความดูแลทั้งสิ้น 867 สถานีทั้งประเทศ ,3.แผนที่น้ําระดับตําบล ซึ่งทําให้หน่วยงานท้องถิ่นสามารถเข้าใจและนําไปใช้ประโยชน์ได้ รวมทั้งรู้ถึงทิศทางการบริหารจัดการน้ําในแต่ละพื้นที่ ซึ่งปัจจจุบันมีตําบลที่นําไปใช้ 1,107 ตําบล และ 4.การจัดการทรัพยากรน้ําชุมชนด้วยวิทยาศาสตร์และเทคโนโลยี เป็นการประยุกต์ใช้สารสนเทศทรัพยากรน้ํา ให้เกิดความมั่นคงด้านคลังข้อมูลน้ําในระดับท้องถิ่นและเตรียมพร้อมรับการเปลี่ยนแปลงสภาพภูมิอากาศ
สําหรับการบริหารจัดการน้ําชุมชนด้วยวิทยาศาสตร์และเทคโนโลยี สสนก. ใช้กระบวนการเรียนรู้และลงมือทํางานร่วมกับชุมชนและหน่วยงานท้องถิ่น ประยุกต์ใช้วิทยาศาสตร์และเทคโนโลยี และระบบสารสนเทศ เช่น ข้อมูลอากาศและน้ํา แผนที่ภาพถ่ายดาวเทียม gps เป็นเครื่องมือสนับสนุนให้ชุมชนบริหารจัดการทรัพยากรน้ําได้อย่างมีประสิทธิภาพภายหลังเสร็จสิ้นการประชุมนําเสนอภาพรวมองค์การ ดร.รอยัล จิตรดอน ได้มอบกระเช้าอวยพร เนื่องในโอกาสขึ้นปีใหม่ 2560 แก่ ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี
นอกจากนี้ ดร.อรรชกา ได้เข้าชมห้องปฏิบัติการระบบโทรมาตรและเทคโนโลยีการตรวจวัด ซึ่ง สสนก. ได้พัฒนาระบบโทรมาตร เพื่อตรวจวัดข้อมูลระยะไกล สําหรับวัดระดับน้ํา ปริมาณน้ําฝน อุณหภูมิ ความชื้น ความกดอากาศ ความเข้มแสง ความเร็วลม ความเค็ม และเชื่อมโยงข้อมูลอัตโนมัติทันทีผ่านระบบรับส่งข้อมูลของผู้ให้บริการโทรศัพท์เคลื่อนที่ ซึ่งจะช่วยให้มีข้อมูลที่เพียงพอต่อการวิเคราะห์สถานการณ์น้ํา ซึ่งจะเป็นประโยชน์ต่อการวางแผนการบริหารจัดการน้ําและภัยพิบัติได้อย่างมีประสิทธิภาพ รวมทั้งสามารถสนับสนุนการเตือนภัยจากอุทกภัย
ข่าวโดย : นายปวีณ ควรแย้ม
ภาพโดยและวีดิโอ : นายภูมินทร์ ปั้นเล็กและ นายสุเมธ บุญเอื้อ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail:pr@most.go.thFacebook : sciencethailand
Call Center กระทรวงวิทยาศาสตร์และเทคโนโลยี โทร. 1313